ยอดนักท่องเที่ยวต่างชาติเดินทางเข้าประเทศไทย ตั้งแต่ต้นปี 2565 แล้วกว่า 5 ล้านคน มั่นใจสิ้นปีถึง 10 ล้านคนแน่นอน
นายยุทธศักดิ์ สุภสร ผู้ว่าการท่องเที่ยวแห่งประเทศไทย (ททท.) เปิดเผยว่า ตั้งแต่เดือนมกราคม - 15 กันยายนที่ผ่านมา มีจำนวนนักท่องเที่ยวต่างชาติเดินทางเข้าประเทศไทยแล้วมากกว่า 5 ล้านคน และคาดการณ์ว่าสิ้นปีนี้ (2565) จะมีนักท่องเที่ยวต่างชาติเดินทางได้ตามเป้าที่ 10 ล้านคน หรืออาจมากกว่า 10 ล้านคน ประกอบกับนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา มีการมอบนโยบายเพื่อกระตุ้นการเดินทางท่องเที่ยวภายในประเทศ ในการเพิ่มจำนวนเที่ยวบิน เพื่อรองรับการเดินทางท่องเที่ยวในช่วง High Season ตั้งแต่เดือนตุลาคมเป็นต้นไป โดยคาดว่าจะมีจำนวนนักท่องเที่ยวเดินทางเข้าประเทศ 1.5 ล้านคน/เดือน และอาจก่อให้เกิดการใช้จ่ายเฉลี่ย 50,000 บาท/คน/ทริป